PATVIRTINTA

Kauno lopšelio-darželio „Žingsnelis“

Mokytojos, atliekančios direktoriaus funkcijas

2021-11-04 įsakymu Nr. V-116

**KAUNO LOPŠELIO-DARŽELIO „ŽINGSNELIS“ DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ ĮSTAIGOJE IR TEISĖTŲ VAIKO ATSTOVŲ INFORMAVIMO APIE ĮSTAIGOJE PATIRTĄ TRAUMĄ AR MŪSŲ SVEIKATOS SUTRIKDYMĄ TVARKOS APRAŠAS**

1. **BENDROS NUOSTATOS**
2. Kauno lopšelio-darželio Žingsnelio (toliau – Įstaiga) darbuotojų veiksmų vaikui susirgus ar patyrus traumą Įstaigoje ir teisėtų vaiko atstovų informavimo apie Įstaigoje patirtą traumą ar ūmų sveikatos sutrikdymą tvarkos aprašas (toliau – Aprašas) parengtas vadovaujantis Lietuvos higienos norma HN 75:2016 ,,Ikimokyklinio ugdymo mokykla: bendrieji sveikatos saugos reikalavimai“ patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Lietuvos higienos norma HN 21:2011 “Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.
3. Aprašas reglamentuoja darbuotojų veiksmus vaikui susirgus ar patyrus traumą Įstaigoje ir teisėtų vaiko atstovų informavimo apie Įstaigoje patirtą traumą ar ūmų sveikatos sutrikdymą.
4. **DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ ĮSTAIGOJE IR TEISĖTŲ VAIKO ATSTOVŲ INFORMAVIMO APIE ĮSTAIGOJE PATIRTĄ TRAUMĄ AR ŪMŲ SVEIKATOS SUTRIKDYMĄ ORGANIZAVIMAS**
5. Įstaigoje vaikus kiekvieną rytą apžiūri ir vėliau jų buvimą Įstaigoje stebi grupės mokytoja.
6. Vaikui susirgus Įstaigoje:
	1. Grupės mokytojas apie vaiko sveikatos būklę nedelsdamas informuoja vaiko tėvus bei Įstaigoje esantį visuomenės sveikatos priežiūros specialistą;
	2. visuomenės sveikatos priežiūros specialistas, įvertinęs vaiko būklę, suteikia galimybę laukti tėvų (globėjų) visuomenės sveikatos priežiūros specialisto kabinete;
	3. jei kyla įtarimų, kad vaikas serga užkrečiamąją liga, jis atskiriamas nuo kitų vaikų ir stebimas iki atvyks tėvai;
	4. įvykus nelaimingam atsitikimui (traumai) lauke ar sporto salėje, esant galimybei vaikas paguldomas jo buvimo vietoje (žiemos metu – įnešamas į vidų), skubiai kviečiamas visuomenės sveikatos priežiūros specialistas;
	5. esant būtinybei, grupės auklėtoja ar visuomenės sveikatos priežiūros specialistas nedelsdami kviečia greitąją medicinos pagalbą, telefonu 112.
7. Susirgimų užkrečiamosiomis ligomis atveju bei karantino metu grupėse/klasėse atliekamas valymas ir dezinfekavimas pagal higienos normų reikalavimus.
8. Vaiką pasiimti iš Įstaigos būtina:
	1. kai vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, įvairių traumų atvejais), apžiūrų metu randama utėlių ar glindų;
	2. kai vaiko liga riboja jo dalyvavimą grupės veikloje;
	3. kai vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų vaikų interesų;
	4. kai vaiko liga kelia pavojų kitų vaikų ir darbuotojų sveikatai.
9. Užfiksavus užkrečiamų ligų (vėjaraupiai, tymai, skarlatina) atvejus Įstaigoje, visuomenės sveikatos priežiūros specialistas privalo:
	1. informuoti tėvus;
	2. registruoti ligos atvejus Užkrečiamųjų ligų žurnale;
	3. kontroliuoti, kad tinkamai būtų valomi grupėse esantys paviršiai (ikimokyklinio ugdymo įstaigose nuolatos plaunami žaislai, sistemingai keičiama patalynė).
10. **BAIGIAMOSIOS NUOSTATOS**
11. Visuomenės sveikatos priežiūros specialistas ir grupės mokytojas yra atsakingi už veiksmų vaikui susirgus ar patyrus traumą Įstaigoje ir teisėtų vaiko atstovų informavimo apie Įstaigoje patirtą traumą ar ūmų sveikatos sutrikdymą organizavimą ir vykdymą.
12. Aprašo vykdymo kontrolę vykdo Direktorius.